pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” พัฒนามาตรการต่อผู้กระทำผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน
วันจันทร์ที่ 4 กุมภาพันธ์ 2562
“ยุติธรรม” พัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน
“ยุติธรรม” พัฒนามาตรการต่อผู้กระทําผิดอาญาแทนการควบคุมตัว โดยการมีส่วนร่วมขององค์กรสหวิชาชีพและชุมชน
ในวันศุกร์ที่ ๑ กุมภาพันธ์ ๒๕๖๒ เวลา ๑๓.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญา แทนการควบคุมตัวโดยการมีส่วนร่วมขององค์กรสหวิชาชีพและชุมชน ครั้งที่ ๑/๒๕๖๒ เพื่อพิจารณาแนวคิดเกี่ยวกับการมีส่วนร่วมขององค์กรสหวิชาชีพและชุมชน ในการใช้มาตรการอื่นแทนการควบคุมตัวผู้กระทําความผิด ในการกําหนดองค์กรสหวิชาชีพและชุมชนที่เกี่ยวข้องกับการพัฒนามาตรการต่อผู้กระทําผิดอาญาแทนการควบคุมตัว (Non-custodial Measures) โดยให้แบ่งหน่วยงานรับผิดชอบแยกตามแต่ละเงื่อนไขเพื่อพิจารณาเฉพาะด้านและวางมาตรการในการกําหนดหน่วยงานที่จะให้ข้อเท็จจริง ประเมิน และตัดสินใจตามด้านต่าง ๆ ให้ครบทุกองค์ประกอบเพื่อเพิ่มประสิทธิภาพในการทํางาน
ทั้งนี้ ที่ประชุมมีมติเห็นชอบในหลักการและให้ฝ่ายเลขานุการเพิ่มเติมรายละเอียดข้อมูล ด้วยการเปรียบเทียบมาตรการที่ใช้ได้ในปัจจุบันและมาตรการที่ต้องพัฒนาหรือแก้ไขกฎหมาย ทั้งในประเทศไทยและในต่างประเทศ รวมทั้งระบุหน่วยงานที่รับผิดชอบให้ชัดเจน เพื่อปรับปรุงเนื้อหาให้มีความครอบคลุมและเสนอต่อที่ประชุมในครั้งต่อไป
รัฐบาลไทย-ข่าวทำเนียบรัฐบาล-รมว.วธ.ประชุมหารือทางไกล (Virtual Meeting) ร่วมกับ H.E Mr. Nadiem Makarim รัฐมนตรีว่าการกระทรวงศึกษาธิการและวัฒนธรรมสาธารณรัฐอินโดนีเซีย
วันพฤหัสบดีที่ 6 สิงหาคม 2563
รมว.วธ.ประชุมหารือทางไกล (Virtual Meeting) ร่วมกับ H.E Mr. Nadiem Makarim รัฐมนตรีว่าการกระทรวงศึกษาธิการและวัฒนธรรมสาธารณรัฐอินโดนีเซีย
รมว.วธ.ประชุมหารือทางไกล (Virtual Meeting) ร่วมกับ H.E Mr. Nadiem Makarim รัฐมนตรีว่าการกระทรวงศึกษาธิการและวัฒนธรรมสาธารณรัฐอินโดนีเซีย
วันที่ ๕ สิงหาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือทางไกล (Virtual Meeting) ร่วมกับ H.E Mr. Nadiem Makarim รัฐมนตรีว่าการกระทรวงศึกษาธิการและวัฒนธรรมสาธารณรัฐอินโดนีเซีย เรื่อง ความร่วมมือทางวัฒนธรรมระดับทวิภาคี เนื่องในโอกาสครบรอบ ๗๐ ปี การสถาปนาความสัมพันธ์ทางการทูตระหว่างไทยและสาธารณรัฐอินโดนีเซีย โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้แทนสถานเอกอัครราชทูต ณ กรุงจาการ์ตา และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโครงการธรรมชาติปลอดภัย บ้านแม่ปาน - บ้านดอยสันเกี๋ยง
วันจันทร์ที่ 14 มกราคม 2562
นายกรัฐมนตรีเยี่ยมชมโครงการธรรมชาติปลอดภัย บ้านแม่ปาน - บ้านดอยสันเกี๋ยง
นายกรัฐมนตรีเยี่ยมชมโครงการธรรมชาติปลอดภัย บ้านแม่ปาน – บ้านดอยสันเกี๋ยง ณ บ้านแม่ปาน อําเภอแม่แจ่ม จังหวัดเชียงใหม่ สั่งการให้ขยายรูปแบบโครงการไปยังพื้นที่อื่น ๆ
วันนี้ (จันทร์ 14 มกราคม 2562) เวลา 14.45 น. ณ บ้านแม่ปาน อําเภอแม่แจ่ม จังหวัดเชียงใหม่ พลเอก ประยุทธ์ จันทร์โอชา นายกรัฐมนตรีพร้อมคณะรัฐมนตรี เยี่ยมชมโครงการธรรมชาติปลอดภัย บ้านแม่ปาน อําเภอแม่แจ่ม ภายใต้แม่แจ่มโมเดล "The Project of Natural Safety Mae Chaem (Mae Chaem Model)" โดยให้ความสนใจฟังบรรยาย การทําเกษตรผสมผสาน การเลี้ยงหมู ไก่ และปลานิล และยังได้ทดลองชิมถั่วเน่าซึ่งเป็นเครื่องปรุงรสคล้ายกะปิ ทั้งนี้โครงการธรรมชาติปลอดภัย โดยความร่วมมือระหว่างมหาวิทยาลัยแม่โจ้ร่วมกับภาคเอกชนคือบริษัทเจริญโภคภัณฑ์โปรดิ้วส จํากัด เริ่มดําเนินโครงการตั้งแต่ปี 2555 มุ่งพัฒนาระบบน้ําเพื่อการเกษตรบนพื้นที่สูงให้ชุมชนต้นแบบ ควบคู่ไปกับการสร้างชุมชนที่เข้มแข็ง การพัฒนาอาชีพและรายได้ โดยเฉพาะการทําเกษตรที่หลากหลาย สามารถช่วยให้เกษตรกรลดการบุกรุกป่า และการเผาป่าตามวิถีชีวิต ซึ่งเป็นส่วนหนึ่งของสาเหตุปัญหาหมอกควันและไฟป่า โดยน้อมนําศาสตร์ของพระราชา “เข้าใจ เข้าถึง พัฒนา” โดยเป้าหมายสําคัญ คือ การพัฒนาอาชีพที่สอดคล้องกับความต้องการของชุมชน และเปิดโอกาสให้ชุมชนมีส่วนร่วมในการสร้างความรู้สึกถึงความเป็นเจ้าของ หวงแหนและเห็นคุณค่าของการอนุรักษ์ทรัพยากรธรรมชาติ โดยนายกรัฐมนตรีได้สั่งการให้ขยายรูปแบบโครงการไปยังพื้นที่อื่น ๆ อีกด้วย
-------------------
สํานักโฆษก
รัฐบาลไทย-ข่าวทำเนียบรัฐบาล-ทส. ประชุมการบริหารจัดการพื้นที่
วันศุกร์ที่ 17 มกราคม 2563
ทส. ประชุมการบริหารจัดการพื้นที่
กระทรวงทรัพยากรธรรมชาติและสิ่งแวดล้อม ประชุมการบริหารจัดการพื้นที่ การพัฒนาหมู่บ้านกะเหรี่ยงตะเพินคี่ในเขตอุทยานแห่งชาติพุเตย สุพรรณบุรี และการบริหารจัดการพื้นที่บริเวณห้วยทับเสลา-ห้วยระบํา พื้นที่เตรียมการเขตห้ามล่าสัตว์ป่า อุทัยธานี
ทส. ประชุมการบริหารจัดการพื้นที่
กระทรวงทรัพยากรธรรมชาติและสิ่งแวดล้อม ประชุมการบริหารจัดการพื้นที่ การพัฒนาหมู่บ้านกะเหรี่ยงตะเพินคี่ในเขตอุทยานแห่งชาติพุเตย สุพรรณบุรี และการบริหารจัดการพื้นที่บริเวณห้วยทับเสลา-ห้วยระบํา พื้นที่เตรียมการเขตห้ามล่าสัตว์ป่า อุทัยธานี
วันนี้ (17 มกราคม 2563) เวลา 09.30 น. ณ ห้องประชุม 202 อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมการบริหารจัดการพื้นที่ โดยมีผู้เข้าร่วมประชุมประกอบด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้แทนหน่วยงานที่เกี่ยวข้อง ได้แก่ กรมอุทยานแห่งชาติ สัตว์ป่า และพันธุ์พืช กรมป่าไม้ องค์การอุตสาหกรรมป่าไม้ สํานักงานทรัพยากรธรรมชาติและสิ่งแวดล้อมจังหวัดสุพรรณบุรีและอุทัยธานี จังหวัดอุทัยธานี มูลนิธิสืบนาคะเสถียร สํานักงานโครงการพัฒนาแห่งสหประชาชาติประจําประเทศไทย และคณะวนศาสตร์ มหาวิทยาลัยเกษตรศาสตร์ โดยที่ประชุมร่วมกันพิจารณา 2 เรื่อง คือ การพัฒนาหมู่บ้านกะเหรี่ยงตะเพินคี่ในเขตอุทยานแห่งชาติพุเตย จังหวัดสุพรรณบุรี และการบริหารจัดการพื้นที่บริเวณห้วยทับเสลา-ห้วยระบํา พื้นที่เตรียมการเขตห้ามล่าสัตว์ป่า จังหวัดอุทัยธานี
รัฐบาลไทย-ข่าวทำเนียบรัฐบาล-​ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
วันอาทิตย์ที่ 12 สิงหาคม 2561
​ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
​ก.อุตฯ ร่วมริ้วขบวนอัญเชิญเครื่องราชสักการะและจุดเทียนชัยถวายพระพรชัยมงคลฯ
วันนี้ (12 สิงหาคม 2561) ข้าราชการและพนักงานกระทรวงอุตสาหกรรม เข้าร่วมริ้วขบวนอัญเชิญเครื่องราชสักการะ โดยมีนางสาวสมจิณณ์ พิลึก รองผู้ว่าการการนิคมอุตสาหกรรมแห่งประเทศไทย นําข้าราชการร่วมจุดเทียนชัยถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดการสัมมนาเชิงปฏิบัติการ “โครงการสานพลังประชารัฐเพื่อสนับสนุนการปลูกข้าวโพดหลังฤดูทำนา”
วันอังคารที่ 27 พฤศจิกายน 2561
รัฐมนตรีเกษตรฯ เปิดการสัมมนาเชิงปฏิบัติการ “โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา”
รัฐมนตรีเกษตรฯ เปิดการสัมมนาเชิงปฏิบัติการ “โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา” มุ่งสร้างความเข้าใจและประสานความร่วมมือทุกภาคส่วน ขับเคลื่อนโครงการให้บรรลุผลสําเร็จตามเป้าหมาย
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาเชิงปฏิบัติการ “โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา” โดยมีเจ้าหน้าที่ปฏิบัติงานในพื้นที่ 33 จังหวัด ที่เข้าร่วมโครงการฯ ณ โรงแรมรามาการ์เด้นส์ กรุงเทพฯ ว่า กระทรวงเกษตรและสหกรณ์มีนโยบายลดพื้นที่การปลูกข้าวนาปรัง โดยปลูกพืชทดแทนที่มีศักยภาพ และสามารถบริหารจัดการด้านการตลาดได้ ภายใต้แนวคิด “การตลาดนําการผลิต” โดยสร้างสมดุลทางการตลาด เพิ่มมูลค่าสินค้าเกษตร เชื่อมโยงการผลิตการตลาดภาครัฐและเอกชน สร้างความมั่นคงทางเศรษฐกิจอย่างยั่งยืน โดยดําเนินการวางแผนการผลิตที่สอดคล้องกับความต้องการของตลาด มีการบริหารสินค้าเกษตรให้เกิดความสมดุล เกษตรกรสามารถลดต้นทุนการผลิตสินค้าเกษตร มีตลาดรองรับแน่นอนผลผลิตไม่ล้นตลาด เกษตรกรมีรายได้และความมั่นคงในอาชีพเกษตรกรมากยิ่งขึ้น ภายใต้โครงการสานพลังประชารัฐเพื่อสนับสนุนการปลูกข้าวโพดหลังฤดูทํานา
“ผลการรับสมัครเกษตรกรเข้าร่วมโครงการฯ เมื่อวันที่ 25 พฤศจิกายน 2561 รวมเกษตรกร 85,042 ราย พื้นที่ 735,525 ไร่ คิดเป็น 72.41 % จากการสํารวจความต้องการของเกษตรกร (ผลการสํารวจ : เกษตรกร 116,598 พื้นที่ 1,015,845.25 ไร่) โดยจะรับสมัครไปจนถึง วันที่ 15 มกราคม 2562 เป็นวันสิ้นสุดการปลูก ซึ่งขึ้นอยู่กับความสมัครใจของเกษตรกร และในปีนี้ราคารับซื้อข้าวโพดสูงขึ้นจากกิโลกรัมละ 8 บาท เป็น 10 บาท แต่ไม่ว่าเกษตรกรจะปลูกพืชอะไร กระทรวงเกษตรฯ ก็จะดูแลอย่างทั่วถึงเช่นเดียวกัน ส่วนในปีที่ผ่านมาโครงการฯ ไม่ประสบผลสําเร็จเท่าที่ควรนั้น กระทรวงเกษตรฯ ได้ประสานความร่วมมือภาคเอกชนเข้าไปแก้ไขปัญหาต่างๆ อาทิ การจัดหาเมล็ดพันธุ์ที่มีคุณภาพให้แก่เกษตรกร การรวบรวมผลผลิตและกําหนดจุดรับซื้อ การประกันภัยพืชผลที่มีประสิทธิภาพ ซึ่งกระทรวงเกษตรฯ หวังว่าจะสามารถแก้ไขปัญหาดังกล่าว ช่วยให้การดําเนินงานบรรลุตามเป้าหมายได้” นายกฤษฎา กล่าว
สําหรับการจัดสัมมนาในครั้งนี้ มีวัตถุประสงค์เพื่อ สร้างความเข้าใจในการประสานความร่วมมือในการขับเคลื่อนการดําเนินงานโครงการฯ และนับเป็นครั้งแรกของการรวมทีม 5 เสือ ในพื้นที่ 33 จังหวัด ประกอบด้วย กรมส่งเสริมการเกษตร กรมชลประทาน กรมพัฒนาที่ดิน และธนาคารเพื่อการเกษตรและสหกรณ์การเกษตร (ธ.ก.ส.) จํานวน 450 คน ได้มีโอกาสพบปะพูดคุยและแลกเปลี่ยนข้อคิดเห็นระหว่างกัน ถึงแนวทางในการขับเคลื่อนโครงการฯ ให้สําเร็จตามเป้าหมาย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
รัฐบาลไทย-ข่าวทำเนียบรัฐบาล-สธ.เตือนฝุ่น PM2.5 สูงกว่าค่ามาตรฐาน แนะประชาชนสวมหน้ากากอนามัยป้องกัน งดออกกำลังกายกลางแจ้ง โหลดแอปพลิเคชัน Air4Thai ติดตามสถานการณ์
วันศุกร์ที่ 13 ธันวาคม 2562
สธ.เตือนฝุ่น PM2.5 สูงกว่าค่ามาตรฐาน แนะประชาชนสวมหน้ากากอนามัยป้องกัน งดออกกําลังกายกลางแจ้ง โหลดแอปพลิเคชัน Air4Thai ติดตามสถานการณ์
สธ.เตือนฝุ่น PM2.5 สูงกว่าค่ามาตรฐาน แนะประชาชนสวมหน้ากากอนามัยป้องกัน งดออกกําลังกายกลางแจ้ง โหลดแอปพลิเคชัน Air4Thai ติดตามสถานการณ์
วันที่ 13 ธ.ค.2562 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข(สธ.) ได้ให้ความสําคัญกับสถานการณ์ฝุ่นละอองขนาดเล็ก PM 2.5 ที่กลับมาสูงขึ้นในช่วงเดือนธ.ค.ขณะนี้โดยมอบให้กระทรวงสาธารณสุขให้ความรู้ประชาชนในการดูแลสุขภาพ และมอบหมายกรมอนามัยทําหน้าที่ตรวจติดตามปริมาณค่า PM 2.5 ทั่วประเทศ พร้อมสนับสนุนอุปกรณ์ป้องกันและผลิตสื่อให้ความรู้แก่ประชาชนผ่านทางสํานักงานสาธารณสุขจังหวัด รวมถึงให้เจ้าหน้าที่สาธารณสุขและอาสาสมัครประจําหมู่บ้าน(อสม.) แนะนําประชาชนปฏิบัติตนในสถานการณ์ค่าฝุ่นละอองเกินมาตรฐานที่ถูกต้อง
น.ส.ไตรศุลี กล่าวต่อว่า ที่ผ่านมา กระทรวงสาธารณสุขได้ประสานกับนายแพทย์สาธารณสุขจังหวัดทั่วประเทศ เน้นให้ทุกพื้นที่เตรียมการรับมือและเฝ้าระวังสถานการณ์ประเมินความเสี่ยง แจ้งเตือนประชาชนและให้คําแนะนําในการปฏิบัติตนทุกวัน ประชาสัมพันธ์สร้างความตระหนักในการป้องกันผลกระทบต่อสุขภาพ และเตรียมความพร้อมดูแลกลุ่มเสี่ยง ให้ อสม.ให้คําแนะนํากับกลุ่มเสี่ยงในพื้นที่ ได้แก่ ผู้ป่วยโรคหอบหืด ผู้สูงอายุ เด็ก และผู้ป่วยติดเตียง
สําหรับสถานบริการทุกแห่งเตรียมความพร้อม น้ํา ไฟสํารอง ยา เวชภัณฑ์ อุปกรณ์ป้องกันส่วนบุคคล และพร้อมเปิดคลินิกมลพิษ เพื่อรักษา ให้คําปรึกษาแก่ประชาชน และเตรียมห้องปลอดฝุ่นในสถานพยาบาลทุกระดับ เฝ้าระวังผู้ป่วยนอกที่มารับบริการในกลุ่มโรคระบบทางเดินหายใจ ระบบหัวใจและหลอดเลือด ผิวหนัง ระบบตา และอื่นๆ รายงานส่วนกลางทุกสัปดาห์ ทั้งนี้ หากค่าฝุ่นละอองขนาดเล็ก PM 2.5 มีปริมาณมากกว่า 75 ไมโครกรัม/ลูกบาศก์เมตร เกิน 3 วัน ให้จังหวัดพิจารณาเปิดศูนย์ปฏิบัติการฉุกเฉินด้านการแพทย์และสาธารณสุข โดยใช้กลไกคณะกรรมการสาธารณสุขจังหวัดในการเตรียมการจัดการปัญหาฝุ่นละอองขนาดเล็ก ตามพระราชบัญญัติการสาธารณสุข พ.ศ.2535 และที่แก้ไขเพิ่มเติม และ 8.จัดกิจกรรมองค์กรปลอดฝุ่นเพื่อเป็นต้นแบบขององค์กรลดฝุ่นละออง
"สําหรับสถานการณ์ฝุ่นละอองขนาดเล็ก PM 2.5 ประชาชนสามารถติดตามสถานการณ์ค่าปริมาณฝุ่นละออง PM2.5 ได้ที่แอปพลิเคชัน Air4Thai หรือเพจ "คนรักอนามัยใส่ใจอากาศ PM2.5" ผู้อาศัยหรือทํางานอยู่ในพื้นที่ที่ยังมีค่าฝุ่นละอองขนาดเล็ก PM 2.5 เกินมาตรฐาน ขอให้ใส่หน้ากากอนามัย และหลีกเลี่ยงการออกกําลังกายกลางแจ้งด้วย" น.ส.ไตรศุลี ระบุ
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ ๒/๒๕๖๒
วันจันทร์ที่ 18 กุมภาพันธ์ 2562
“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ ๒/๒๕๖๒
กระทรวงยุติธรรม หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ ๒/๒๕๖๒
ในวันจันทร์ที่ ๑๘ กุมภาพันธ์ ๒๕๖๒ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๒/๒๕๖๒
เพื่อพิจารณาร่างข้อบังคับสถาบันอนุญาโตตุลาการว่าด้วยอนุญาโตตุลาการ (ฉบับที่..) พ.ศ. ....
ตลอดจนพิจารณาตัวชี้วัดสถาบันอนุญาโตตุลาการ ประจําปีงบประมาณ พ.ศ. ๒๕๖๒
เพื่อเป็นการส่งเสริมและพัฒนากระบวนการอนุญาโตตุลาการ
และเป็นการเพิ่มประสิทธิภาพการดําเนินกิจการเกี่ยวกับการระงับข้อพิพาทโดยวิธีอนุญาโตตุลาการ
แก่ประชาชนทุกฝ่ายด้วยเป็นธรรม และความเท่าเทียม
รัฐบาลไทย-ข่าวทำเนียบรัฐบาล-ชาวนาโคราชเฮง! คว้ารางวัลใหญ่สุด “ชิมช้อปใช้”
วันจันทร์ที่ 3 กุมภาพันธ์ 2563
ชาวนาโคราชเฮง! คว้ารางวัลใหญ่สุด “ชิมช้อปใช้”
ชาวนาโคราชวัย 54 ปีดวงเฮง คว้ารางวัลใหญ่รถยนต์มูลค่ากว่า 8 แสนบาทจากโครงการ“ชิมช้อปใช้” บอกชอบโครงการเพราะช่วยให้ช้อปสะดวก อยากให้รัฐบาลทําต่อเนื่อง
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงการคลัง) กล่าวว่า โครงการชิมช้อปใช้เฟส 1-3 ของรัฐบาล ที่สิ้นสุดไปในวันที่ 31 ม.ค.63 นับว่าประสบความสําเร็จเป็นอย่างดียิ่งตรงตามวัตถุประสงค์ที่วางไว้ โดยพี่น้องประชาชนที่สมัครเข้าร่วมโครงการได้จับจ่ายใช้สอยผ่านแอพเป๋าตังอย่างต่อเนื่องมากถึง 12.6 ล้านราย อีกทั้งมีร้านค้าเข้าร่วมโครงการกว่า 1.7 แสนร้าน ทําให้เม็ดเงินหมุนเวียนเข้าสู่ระบบเศรษฐกิจฐานรากร่วม 29,000 ล้านบาท
นอกจากนี้ ผู้ที่เข้าร่วมโครงการทั้งพี่น้องประชาชนและร้านค้า ยังมีโอกาสร่วมลุ้นโชคใหญ่มูลค่า 12 ล้านบาท ของรางวัลประกอบด้วย Toyota Altis (limo) มูลค่า 829,000 บาท 1 คัน Toyota Hilux Revo 3 คัน Honda PCX150 (2019) 16 คัน TV Samsung 55 นิ้ว 32 เครื่อง ทองคําแท่งราว 500 แท่ง โดยเริ่มจับรางวัลครั้งแรกในวันที่ 20 ธ.ค.62 และจับรางวัลครั้งที่ 6 ซึ่งเป็นครั้งสุดท้ายในวันนี้ (3 ก.พ.63)
รางวัลที่ 1 รถยนต์ Toyota Altis เป็นของคุณเสถียร วิไพบูลย์ อายุ 54 ปี เป็นชาวจังหวัดนครราชสีมา อาชีพทํานา ซึ่งปกติแล้วใช้โทรศัพท์แบบสมาร์ทโฟนไม่ค่อยเป็น แต่ลูกชายเป็นคนสมัครให้ โดยเข้าโครงการตั้งแต่เฟสแรกที่รัฐบาลแจกเงิน 1 พันบาท หลังจากได้ใช้แล้วรู้สึกสะดวกคล่องตัวไม่ต้องพกเงินสด เลยมีการนําไปใช้กันทั้งครอบครัว พร้อมกับเติมเงินเข้าแอพเป๋าตังและใช้จ่ายเกิน 5 หมื่นบาท โดยที่มีการนําไปใช้จ่ายในหลายจังหวัดทั้งที่ขอนแก่นและโคราช เช่นซื้อสินค้าชุมชนคือผ้าไหมฝากญาติพี่น้องหลายหมื่นบาท ตอนนี้ภรรยาใช้งานคล่องแล้ว และหากรัฐบาลทําโครงการนี้ต่อไปก็จะเข้าร่วมอีก ทั้งนี้ตอนสมัครก็ไม่ได้คาดหวังว่าจะต้องได้รับรางวัลอะไร แต่พอทราบว่าได้รับรางวัลที่ 1 รถยนต์ราคาเกือบหนึ่งล้านบาท ก็ดีใจมาก
ผู้ช่วยรัฐมนตรีประจํานายกรัฐมนตรี กล่าวอีกว่า ตนขอแสดงความยินดีกับผู้ที่ได้รับของรางวัลทุกคน พร้อมกันนี้ขอฝากให้พี่น้องประชาชนที่จับจ่ายใช้สอยผ่านโครงการชิมช้อปใช้ รวมถึงร้านค้าผู้ประกอบการ อย่าลืมไปตรวจสอบรายชื่ออย่างละเอียด เพราะอาจเป็นผู้ได้รับโชคจากการจับรางวัลของสมนาคุณทั้ง 6 ครั้ง โดยสามารถเข้าไปตรวจสอบรายชื่อได้ทางเว็บไซต์ www.ชิมช้อปใช้.com ผู้ที่ได้รับรางวัลให้นําหลักฐานมาแสดงเพื่อรับรองภายใน 30 วันนับจากวันที่ประกาศรายชื่อ
รัฐบาลไทย-ข่าวทำเนียบรัฐบาล-รัฐบาลยืนยันคำสั่งหัวหน้า คสช.ที่ 16/2561 ไม่มีนัยสำคัญต่อการเลื่อนวันเลือกตั้ง ย้ำเพื่ออำนวยความสะดวกประชาชน
วันศุกร์ที่ 16 พฤศจิกายน 2561
รัฐบาลยืนยันคําสั่งหัวหน้า คสช.ที่ 16/2561 ไม่มีนัยสําคัญต่อการเลื่อนวันเลือกตั้ง ย้ําเพื่ออํานวยความสะดวกประชาชน
รัฐบาลยืนยันคําสั่งหัวหน้า คสช.ที่ 16/2561 ไม่มีนัยสําคัญต่อการเลื่อนวันเลือกตั้ง ย้ําเพื่ออํานวยความสะดวกประชาชน
วันที่ 16 พฤศจิกายน 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงคําสั่งหัวหน้า คสช.ที่ 16/2561 เรื่อง การดําเนินการตามกฏหมายประกอบรัฐธรรมนูญว่าด้วยพรรคการเมือง (เพิ่มเติม) ว่า
"สาระสําคัญของคําสั่งดังกล่าว คือ การสร้างความเป็นธรรมในการเลือกตั้ง โดยเปิดโอกาสให้ทุกฝ่ายมีส่วนร่วมในการแสดงความคิดเห็น เนื่องจากมีข้อเรียกร้องจากสังคมที่ต้องการแสดงความคิดเห็นอย่างหลากหลาย เพื่อให้ กกต. มีเวลาพิจารณาแบ่งเขตเลือกตั้งอย่างเหมาะสมมากขึ้น เกิดความสะดวกแก่ผู้มีสิทธิเลือกตั้ง และพรรคการเมืองทุกพรรคอย่างเท่าเทียมกัน"
โฆษกประจําสํานักนายกรัฐมนตรียืนยันว่า การดําเนินการทุกอย่างยังเป็นไปตามโรดแมป และคําสั่งนี้ไม่มีนัยใด ๆ ที่จะส่งผลต่อการเลื่อนวันเลือกตั้ง พร้อมทั้งย้ําว่าจุดมุ่งหมายสําคัญคือ การทําให้การเตรียมการเลือกตั้งครั้งสําคัญในรอบหลายปีที่ผ่านมานี้ เป็นไปด้วยความรอบคอบ เป็นธรรม และสะดวกเหมาะสม ตามความปรารถนาของทุกฝ่าย โดยเฉพาะคนรุ่นใหม่ที่จะมีสิทธิเลือกตั้งเป็นครั้งแรก ซึ่งจะมีผลต่อการกําหนดอนาคตของประเทศ
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่น้ำท่วมจังหวัดอ่างทอง เพื่อติดตามการช่วยเหลือ พร้อมพบปะให้กำลังใจผู้ประสบภัย
วันจันทร์ที่ 30 ตุลาคม 2560
นายกรัฐมนตรีลงพื้นที่น้ําท่วมจังหวัดอ่างทอง เพื่อติดตามการช่วยเหลือ พร้อมพบปะให้กําลังใจผู้ประสบภัย
นายกรัฐมนตรีลงพื้นที่น้ําท่วมจังหวัดอ่างทอง เพื่อติดตามการช่วยเหลือ พร้อมพบปะให้กําลังใจผู้ประสบภัย
วันนี้ (30 ตุลาคม 2560) เวลา 13.30 น. พลเอก ประยุทธ์ จันทร์โอชา นายกรัฐมนตรี พร้อมด้วยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะลงพื้นที่ติดตามสถานการณ์น้ําท่วมเป็นการเร่งด่วน ณ จังหวัดอ่างทอง โดยจะออกเดินด้วยเฮลิคอปเตอร์ จากกองพลมหารม้าที่ 2 รักษาพระองค์ ไปยังโรงเรียนวิเศษไชยชาญตันติวิทยาภูมิ อําเภอวิเศษชัยชาญ จังหวัดอ่างทอง ก่อนจะนั่งรถต่อไปยังเทศบาลตําบลบางจัก เพื่อรับฟังบรรยายสรุปสถานการณ์น้ําท่วมจากผู้ว่าราชการจังหวัดอ่างทอง พร้อมพบปะให้กําลังใจและมอบถุงยังชีพให้กับผู้ประสบภัยอําเภอวิเศษชัยชาญ
หลังจากนั้น นายกรัฐมนตรีและคณะจะเดินทางต่อไปยังหอประชุม องค์การบริหารส่วนตําบลโผงเผง อําเภอป่าโมก เพื่อติดตามสถานการณ์น้ําอําเภอป่าโมก และพบปะให้กําลังใจประชาชนก่อนเดินทางกลับกรุงเทพมหานครต่อไป
สําหรับจังหวัดอ่างทอง ปัจจุบันมีพื้นที่ได้รับผลกระทบจํานวน 5 อําเภอ 30 ตําบล 92 หมู่บ้าน ประชาชนได้รับผลกระทบ 2,595 ครัวเรือน พื้นที่การเกษตรเสียหายจํานวน 6,017 ไร่
---------------------------------
รัฐบาลไทย-ข่าวทำเนียบรัฐบาล-โฆษกรัฐบาลแจงนายกฯ ไม่เคยพูดให้ประชาชนเติมน้ำเปล่าแทนน้ำมัน ชี้เป็นข้อมูลบิดเบือน จงใจให้ร้ายทำลายความน่าเชื่อถือ วอนอย่าตกเป็นเหยื่อหลงเชื่อข่าวปลอม
วันพุธที่ 23 พฤษภาคม 2561
โฆษกรัฐบาลแจงนายกฯ ไม่เคยพูดให้ประชาชนเติมน้ําเปล่าแทนน้ํามัน ชี้เป็นข้อมูลบิดเบือน จงใจให้ร้ายทําลายความน่าเชื่อถือ วอนอย่าตกเป็นเหยื่อหลงเชื่อข่าวปลอม
โฆษกรัฐบาลแจงนายกฯ ไม่เคยพูดให้ประชาชนเติมน้ําเปล่าแทนน้ํามัน ชี้เป็นข้อมูลบิดเบือน จงใจให้ร้ายทําลายความน่าเชื่อถือ วอนอย่าตกเป็นเหยื่อหลงเชื่อข่าวปลอม
วันนี้ (23 พฤษภาคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีที่มีการเผยแพร่ข้อมูลในโลกออนไลน์ระบุ “บิ๊กตู่” ฟิวขาด ด่ากราดประชาชน ไล่ให้เติมน้ําเปล่าแทนดีเซล อย่าโง่ วอนประชาชนอย่าเรื่องมาก ว่า เรื่องดังกล่าวเป็นข้อมูลเท็จ และเป็นการสร้างเรื่องขึ้นเพื่อให้ร้ายนายกรัฐมนตรี โดยยืนยันว่านายกรัฐมนตรีไม่เคยพูดเช่นนั้นแต่อย่างใด
“ขอให้ประชาชนใช้วิจารณญาณไตร่ตรองข้อมูลข่าวสารให้ถ้วนถี่ อย่าตกเป็นเหยื่อหลงเชื่อข่าวปลอมของผู้ไม่หวังดี เนื่องจากมีบุคคลบางกลุ่มต้องการใช้สถานการณ์ในช่วงนี้ลดความน่าเชื่อถือของนายกรัฐมนตรีและรัฐบาล และย้ําว่าหากพิจารณารายละเอียดของข้อความให้ดีจะพบพิรุธหลายจุด เช่น มีการใช้คําหยาบคาย และไม่มีการอ้างอิงวัน เวลา และสถานที่แถลงข่าว เป็นต้น”
ทั้งนี้ นายกรัฐมนตรีได้สั่งการให้ คสช. แจ้งความดําเนินคดีกับผู้ที่จงใจเผยแพร่ข้อความดังกล่าว โดยมีเจตนาให้ร้ายและสร้างความเข้าใจผิดแก่สังคม พร้อมทั้งเตือนไปยังผู้ไม่หวังดีให้ยุติการกระทําดังกล่าว โดยหากสืบสวนพบตัวผู้กระทําผิดจะดําเนินการตามกฎหมายอย่างเด็ดขาด
.........................................................
รัฐบาลไทย-ข่าวทำเนียบรัฐบาล-ปลัดเกษตรฯ เร่งหาแนวทางช่วยเหลือเกษตรกรที่ได้รับผลกระทบจากการยกเลิกใช้สารเคมีทางการเกษตร 3 ชนิด
วันจันทร์ที่ 25 พฤศจิกายน 2562
ปลัดเกษตรฯ เร่งหาแนวทางช่วยเหลือเกษตรกรที่ได้รับผลกระทบจากการยกเลิกใช้สารเคมีทางการเกษตร 3 ชนิด
ปลัดเกษตรฯ เร่งหาแนวทางช่วยเหลือเกษตรกรที่ได้รับผลกระทบจากการยกเลิกใช้สารเคมีทางการเกษตร 3 ชนิด ได้แก่ พาราควอต-ไกลโฟเซต-คลอร์ไพริฟอส
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังการประชุมคณะทํางานพิจารณาแนวทางช่วยเหลือเกษตรกรที่ได้รับผลกระทบจากการยกเลิกใช้สารเคมีทางการเกษตร 3 ชนิด ณ กระทรวงเกษตรและสหกรณ์ ว่า จากการประชุมที่ผ่านมา ได้มอบหมายให้แต่ละหน่วยงานไปวิเคราะห์ผลกระทบและเสนอมาตรการในการช่วยเหลือเกษตรกร ซึ่งตั้งสมมติฐานว่าหากมีการแบน 3 สารเคมี ได้แก่ พาราควอต-ไกลโฟเซต-คลอร์ไพริฟอส ตั้งแต่วันที่ 1 ธันวาคม 2562 ตามมติของคณะกรรมการวัตถุอันตราย จะมีมาตรการช่วยเหลือเกษตรกรอย่างไร โดยที่ประชุมได้นําเสนอข้อมูลประกอบการพิจารณาและได้ข้อสรุปว่าให้หน่วยงานที่เกี่ยวข้องกลับไปคิดโครงการในการช่วยเหลือเกษตรกร อาทิ มาตรการในการเยี่ยวยา โดยให้จัดทําหลักเกณฑ์ การกําหนด กลุ่มเป้าหมายที่จะได้รับการเยียวยา จํานวนพื้นที่ ที่จะได้รับผลกระทบ อัตราที่จะใช้การเยียวยา เป็นต้น มาตรการจัดการเชิงปฏิวัติในการกําจัดวัชพืชหากมีการยกเลิกการใช้สารเคมีดังกล่าว อาทิ การใช้เครื่องจักรกลทางการเกษตร หรือการทําเกษตรสมัยใหม่ เป็นต้น นอกจากนี้ยังได้มอบหมายให้จัดตั้งทีม Task Force เพื่อศึกษาวิจัย หาสารชีวภัณฑ์ หรือ จุลินทรีย์ มาทดแทนการใช้สารเคมี ซึ่งในประเด็นดังกล่าวจะมีการนําเสนอรัฐมนตรีว่าการกระทรวงเกษตรและสหกรณ์พิจารณาต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เปิดทำเนียบรัฐบาล จัดงานวันเด็กแห่งชาติ ประจำปี 2563 ชวนเด็กเยาวชนร่วมกิจกรรมสร้างสรรค์ “เด็กไทย มีวินัย ใส่ใจสิ่งแวดล้อม” พร้อมนั่งเก้าอี้นายกรัฐมนตรีและรับของรางวัลที่ระลึกมากมาย
วันอังคารที่ 7 มกราคม 2563
เปิดทําเนียบรัฐบาล จัดงานวันเด็กแห่งชาติ ประจําปี 2563 ชวนเด็กเยาวชนร่วมกิจกรรมสร้างสรรค์ “เด็กไทย มีวินัย ใส่ใจสิ่งแวดล้อม” พร้อมนั่งเก้าอี้นายกรัฐมนตรีและรับของรางวัลที่ระลึกมากมาย
โฆษกรัฐบาลเผย เปิดทําเนียบรัฐบาล จัดงานวันเด็กแห่งชาติ ประจําปี 2563 ชวนเด็กเยาวชนร่วมกิจกรรมสร้างสรรค์ “เด็กไทย มีวินัย ใส่ใจสิ่งแวดล้อม” พร้อมนั่งเก้าอี้นายกรัฐมนตรี และรับของรางวัลที่ระลึกมากมาย
วันนี้ (7 ม.ค.63) เวลา 14.30 น. ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า ทําเนียบรัฐบาลเตรียมจัดงานฉลองวันเด็กแห่งชาติ ประจําปี 2563 ภายใต้แนวคิด “เด็กไทย มีวินัย ใส่ใจสิ่งแวดล้อม” ในวันเสาร์ที่ 11 มกราคม 2563 ระหว่างเวลา 08.00 – 15.00 น. ณ บริเวณทําเนียบรัฐบาล ซึ่งสํานักเลขาธิการนายกรัฐมนตรีได้ร่วมกับหน่วยงานที่เกี่ยวข้องทั้งภาครัฐและเอกชนจัดขึ้น โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานในพิธีเปิดงานและมอบของขวัญให้แก่เด็กและเยาวชนที่มาร่วมกิจกรรม พร้อมเปิดโอกาสให้เด็กได้นั่งเก้าอี้นายกรัฐมนตรี เข้าเยี่ยมชมตึกไทยคู่ฟ้า ห้องทํางานนายกรัฐมนตรี และตึกภักดีบดินทร์
นอกจากนี้ภายในงานยังมีกิจกรรมสร้างสรรค์ที่น่าสนใจให้เด็กและเยาวชนได้ร่วมเรียนรู้ควบคู่การเล่นเกมส์ในกิจกรรมต่าง ๆ เช่น กิจกรรมให้ความรู้เรื่องสัตว์ ไดโนเสาร์ การสร้างจิตสํานึกส่งเสริมการรักษาสิ่งแวดล้อมโดยการนําขยะ ขวด กระป๋อง ที่สามารถขายได้มาแลกสิ่งของ การระบายสีถุงผ้าลดโลกร้อน การทดลองทําเป็นห้องแล็บให้เด็กทําการทดลองและทดสอบด้านวิทยาศาสตร์ กิจกรรมส่งเสริมให้เด็กรู้จักการออม การประกวดคัดลายมืออาลักษณ์ เยี่ยมชมพิพิธภัณฑ์เครื่องราอิสริยาภรณ์ กิจกรรมถ่ายภาพร่วมกับรถจักยานยนต์นําขบวน การจัดแสดงรถโบราณของเจษฎาเทคนิคมิวเชียม รวมทั้งยังเปิดตึกนารีสโมสรจําลองห้องรายงานข่าวของสถานีโทรทัศน์เพื่อให้เด็กและเยาวชนได้แสดงออกฝึกทดลองอ่านข่าว พร้อมรับแจกของขวัญ/ของที่ระลึก อาหารและเครื่องดื่มอีกมากมาย จึงขอเชิญชวนเด็กและเยาวชนเข้าร่วมกิจกรรมการจัดงานฉลองวันเด็กแห่งชาติ ประจําปี 2563 ที่ทําเนียบรัฐบาล ตามวัน และเวลาดังกล่าว
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รฟม. ชี้แจงข้อเท็จจริงกรณีการเปลี่ยนชื่อสถานีรถไฟฟ้าสายสีเขียว ช่วงหมอชิต - สะพานใหม่ - คูคต จาก “สถานีบางบัว” เป็น “สถานีศรีปทุม”
วันจันทร์ที่ 30 เมษายน 2561
รฟม. ชี้แจงข้อเท็จจริงกรณีการเปลี่ยนชื่อสถานีรถไฟฟ้าสายสีเขียว ช่วงหมอชิต - สะพานใหม่ - คูคต จาก “สถานีบางบัว” เป็น “สถานีศรีปทุม”
จากกรณีที่ นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ร่วมกับชาวชุมชนบางบัว เข้ายื่นหนังสือต่อศูนย์รับเรื่องร้องเรียน ณ ทําเนียบรัฐบาล เมื่อวันที่ 24 เมษายน 2561
เพื่อเรียกร้องให้นายกรัฐมนตรีตั้งกรรมการสอบผู้บริหารการรถไฟฟ้าขนส่งมวลชนแห่งประเทศไทย (รฟม.) และรัฐมนตรีว่าการกระทรวงคมนาคม กรณีการเปลี่ยนชื่อสถานีรถไฟฟ้าสายสีเขียว ช่วงหมอชิต - สะพานใหม่ - คูคต จาก “สถานีบางบัว” เป็น “สถานีศรีปทุม” เป็นการเอื้อประโยชน์ทางธุรกิจแก่เอกชน นั้น
รฟม. ขอเรียนชี้แจงข้อเท็จจริงว่า รฟม. ได้พิจารณาการตั้งชื่อสถานีรถไฟฟ้าดังกล่าว โดยเห็นว่า นาม “ศรีปทุม” เป็นชื่อพระราชทานจากสมเด็จพระศรีนครินทราบรมราชชนนี ซึ่งมีความหมายว่า “เป็นบ่อเกิดแห่งวิชาที่เบิกบาน เช่นดอกบัว” และคําว่า “ปทุม” มีความหมายว่า “บัวหลวง” ซึ่งมีความสอดคล้องกับชื่อของชุมชนในบริเวณดังกล่าวคือ ชุมชนบางบัว อีกทั้งคําว่า “ศรีปทุม” ยังเป็นที่รู้จักกันดีของประชาชนโดยรอบและประชาชนทั่วไป ดังนั้น รฟม. จึงเห็นสมควรให้ตั้งชื่อสถานีศรีปทุม เพื่อเป็นการเทิดพระเกียรติสมเด็จพระศรีนครินทราบรมราชชนนี และเป็นการแสดงถึงอัตลักษณ์ของชุมชนบริเวณดังกล่าว ตลอดจนเพื่อเป็นสิริมงคลแก่ชาวชุมชน โดยมิได้จะใช้ชื่อว่า สถานีมหาวิทยาลัยศรีปทุม เพื่อเอื้อประโยชน์แก่เอกชนแต่อย่างใด
ทั้งนี้ ที่ผ่านมา รฟม. ได้เคยเปลี่ยนชื่อสถานีรถไฟฟ้ามาแล้วหลายแห่ง เช่น สถานีสมุทรปราการ เป็น สถานีปากน้ํา (สายสีเขียว) สถานีวังบูรพา เป็น สถานีสามยอด (สายสีน้ําเงินส่วนต่อขยาย) และสถานีศรีพรสวรรค์ เป็น สถานีบางกระสอ (สายสีม่วง) เป็นต้น